CELEX: 32010R0031
Language: hr
Date: 2010-01-14
Title: Uredba Komisije (EU) br. 31/2010 od 14. siječnja 2010. o upisu oznake u registar garantirano tradicionalnih specijaliteta (Idrijski žlikrofi (GTS))

03/Sv. 010
            
            
               HR
            
            
               Službeni list Europske unije
            
            
               254
            
         32010R0031
   
               L 010/5
            
            
               SLUŽBENI LIST EUROPSKE UNIJE
            
            
               14.01.2010.
            
         
      UREDBA KOMISIJE (EU) br. 31/2010
   od 14. siječnja 2010.
   o upisu oznake u registar garantirano tradicionalnih specijaliteta (Idrijski žlikrofi (GTS))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao zajamčeno tradicionalnim specijalitetima (1), a posebno njezin članak 9. stavak 4. prvi podstavak,
   budući da:
   
               (1)
            
            
               U skladu s člankom 8. stavkom 2. prvim podstavkom Uredbe (EZ) br. 509/2006 i s člankom 19. stavkom 3. iste Uredbe, zahtjev koji je Slovenija podnijela za upis oznake „Idrijski žlikrofi” u registar objavljen je u Službenom listu Europske unije
                   (2).
            
         
               (2)
            
            
               Kako Komisija nije primila ni jedan prigovor u smislu članka 9. Uredbe (EZ) br. 509/2006, tu je oznaku potrebno upisati u registar.
            
         
               (3)
            
            
               U zahtjevu je također zatražena zaštita prema članku 13. stavku 2. Uredbe (EZ) br. 509/2006. Ta se zaštita treba odobriti za naziv „Idrijski žlikrofi” utoliko što se, budući da nije podnesen prigovor, ne može dokazati da se naziv koristi na zakonit, poznat i ekonomski značajan način za slične poljoprivredne ili prehrambene proizvode,
            
         DONIJELA JE OVU UREDBU:
   Članak 1.
   Oznaka navedena u Prilogu ovoj Uredbi ovime se upisuje u registar.
   Primjenjuje se zaštita prema članku 13. stavku 2. Uredbe (EZ) br. 509/2006.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2010.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 93, 31.3.2006., str. 1.
   
      (2)  SL C 104, 6.5.2009., str. 11.
   PRILOG
   Prehrambeni proizvodi navedeni u Prilogu I. Uredbi (EZ) br. 509/2006:
   
      Razred 2.4.   Tjestenina, bez obzira je li ili nije kuhana ili punjena
   
   SLOVENIJA
   Idrijski žlikrofi (GTS)
   Pravo korištenja oznake je pridržano.